Miguel d’Escoto Brockmann

Miguel d'Escoto Brockmann (født 5. februar 1933 i Los Angeles i USA, død 8. juni 2017 i Managua i Nicaragua) var en nicaraguansk diplomat, politiker og katolsk prest.

Biografi
d'Escoto ble født i Los Angeles men vokste opp i Nicaragua. Hans far var Miguel Escoto Muñoz, en nicaraguansk diplomat. Moren var Margarita Brockmann Meléndez. Han nedstammet på farssiden fra Nazario Escoto, som var fungerende president i Nicaragua i 1855.

Han vendte tilbake til USA i 1947 for å begynne på sine høyere studier.

I 1953 trådte han inn på presteseminaret til Maryknollmisjonærene ved New York City, sluttet seg til dem, og ble presteviet i 1961. I 1962 tok han mastergrad ved School of Journalism ved Columbia University. Han var en nøkkelskikkelse for grunnleggeren av Maryknolls forlag, Orbis Books, i 1970.

Han virket i Kirkenes Verdensråd, og som tilhenger av frigjøringsteologien sluttet han seg i hemmelighet til sandinistene.

Han var i perioden 1979-1990 Nicaraguas utenriksminister i sandinistenes regjering under president Daniel Ortega. Fra september 2008 til september 2009 var han formann for FNs generalforsamling. I 2011 fungerte han dessuten som den siste FN-ambassadør for Muammar Gaddafis libyske styre.

Referanser 

Nicaraguanske politikere
Utenriksministre
FN-ambassadører
Nicaraguanske ambassadører
Nicaraguanske katolske prester
Nicaraguanske medlemmer av katolske ordener
Maryknollfedrene
Personer fra Los Angeles